但係文翠珊之前多次強調唔會提前舉行選舉，包括從上年宣佈角逐保守黨黨魁，到入主首相府以來，都多次表明唔會提前選舉，而家就突然改口「轉軚」，相信係要響保守黨支持率大幅領先下，鞏固執政優勢，唔想重蹈前首相白高敦覆轍，當時白高敦響2007年接替貝理雅做首相之後，就對提前選舉諗咗好耐，結果之後民望下跌，錯過鞏固執政機會，最尾三年之後黯然落臺。